**Pravidlá uplatňovania cestovných nákladov**

**Príloha č. 6 k Manuálu implementácie projektov**

**v rámci druhého Programu švajčiarsko-slovenskej spolupráce**

1. **Ustanovenia o uplatňovaní jednotkových nákladov a paušálnych sadzieb na úhradu oprávnených cestovných nákladov podľa čl. 6.2 ods. 1 písm. e) Nariadenia**

V rámci **Projektov** a **Programových komponentov** sa na úhradu oprávnených cestovných výdavkov uplatňuje paušálna sadzba s výnimkou **dopravných nákladov podľa písmena c) nižšie**. Paušálna náhrada zahŕňa náklady na ubytovanie, stravu (diéty), cestovné poistenie, miestnu dopravu v mieste pracovnej cesty a nevyhnutné vedľajšie výdavky pre zamestnancov, ktorí sa zúčastňujú na **Projekte** alebo **Programovom komponente**.

Paušálna náhrada sa stanovuje podľa aktuálnych sadzieb stanovených Európskou komisiou na viacročný finančný rámec na roky 2021 - 2027, ktoré sú zverejnené na webovej stránke Európskej komisie:

<https://international-partnerships.ec.europa.eu/document/download/16b30948-4166-4846-98bb-aa055be5fd75_en?filename=Per%20diem%20rates%20-%2025%20July%202022.pdf>

**a) Zahraničné pracovné cesty**

Paušálna náhrada sa poskytuje za každý deň pracovnej cesty, ktorá si vyžaduje prenocovanie v príslušnej krajine, t. j. v prípade:

* Slovenska - 172 EUR
* Švajčiarska - 258 EUR

V dňoch, keď pracovná cesta trvá viac ako 12 hodín bez prenocovania (zvyčajne posledný deň pracovnej cesty), sa paušálna náhrada znižuje o 50 %, t. j. v prípade

* Slovenska - 86 €
* Švajčiarska - 129 EUR

V dňoch, keď zahraničná pracovná cesta trvá menej ako 12 hodín bez prenocovania, sa paušálna náhrada neposkytuje.

Ak si pracovná cesta vyžaduje tranzit cez viacero krajín, na výpočet cestovných náhrad sa použije paušálna suma pre konečnú destináciu (kde sa má činnosť uskutočniť).

**Príklad 1:** Zamestnanec vyrazil na pracovnú cestu z Banskej Bystrice do Bernu o 8:00. Po dvoch prenocovaniach sa vrátil o 16:00. **Keďže pracovná cesta trvala v posledný deň viac ako 12 hodín, poskytne sa mu cestovná náhrada vo výške (258\*2) + 129 = 645 €.**

**Príklad 2:** Zamestnanec vycestoval na pracovnú cestu z Banskej Bystrice do Bernu o 8:00. Po dvoch prenocovaniach sa vrátil o 10:00. **Keďže pracovná cesta trvala v posledný deň menej ako 12 hodín, poskytne sa cestovné náhrady vo výške (258\*2) = 516 €.**

**b) Tuzemská pracovná cesta**

Na tuzemské pracovné cesty sa vzťahujú rovnaké paušálne náhrady a pravidlá ako na zahraničné pracovné cesty, znížené o 60 %[[1]](#footnote-1).

Pri tuzemských pracovných cestách v rámci Slovenskej republiky sa poskytuje jednorazové cestovné vo výške 17,40 EUR za každý deň bez prenocovania.

**Príklad 1:** Zamestnanec vycestoval na pracovnú cestu z Banskej Bystrice do Košíc o 8:00 hod. a vrátil sa v ten istý deň o 16:00 hod. **Poskytnú sa cestovné náhrady vo výške 17,40 eura.**

**Príklad 2:** Zamestnanec vycestoval na pracovnú cestu z Banskej Bystrice do Košíc o 8:00 hod. a vrátil sa na druhý deň o 16:00 hod. t. j. prenocoval v Košiciach. **Cestovné náhrady sa poskytujú vo výške (172\*0,4) + 17,40 = 86,20 EUR.**

**c) Náklady na dopravu**

Pri **tuzemských pracovných cestách na Slovensku** sa jednotkové dopravné náklady vypočítajú ako 0,1 eura za km. Vzdialenosť z východiskového miesta do miesta konania a späť sa počíta z [www.maps.google.com](http://www.maps.google.com), pričom sa použije najrýchlejšia trasa. Tolerancia je 25 km, v opačnom prípade sa môže vyžadovať odôvodnenie.

**Príklad:**

Miesto konania (cieľ pracovnej cesty) je Banská Bystrica, pracovná cesta začína v Košiciach. Do prehliadača na adrese [www.maps.google.com](http://www.maps.google.com) sa zadá trasa Košice - Banská Bystrica - Košice a z ponúkaných možností sa vyberie najrýchlejšia (aktuálne 458 km) trasa. Cestovné sa vypočíta ako 458\*0,1, t. j. 45,80 EUR. Tolerancia 25 km sa používa na zahrnutie možných obchádzok. Ak nahlásená dĺžka trasy presiahne 483 km, môže sa vyžadovať odôvodnenie

1. **Cestovné náhrady**

Pri financovaní výdavkov súvisiacich s pracovnou cestou, s výnimkou **prepravných nákladov**, sa uplatňuje paušálna náhrada. Paušálna náhrada pokrýva náhradu za ubytovanie, stravu, cestovné poistenie, miestnu dopravu v rámci miesta pracovnej cesty a potrebné dodatočné výdavky. Paušálne náhrady sa určia podľa aktuálnych sadzieb stanovených Európskou komisiou, ktoré sú zverejnené na internetovej stránke Európskej komisie:

https://ec.europa.eu/international-partnerships/system/files/per\_diem\_rates\_20191218.pdf

***a) Zahraničné pracovné cesty***

*Paušálna náhrada sa poskytuje za každý deň pracovnej cesty, ktorý vyžaduje prenocovanie v danom štáte, t. j. v prípade:*

* Slovenska – 205 €
* Nórska – 275 €
* Islandu – 349 €
* Lichtenštajnska (Švajčiarska) – 348 €

V dňoch, kedy pracovná cesta trvá viac ako 12 hodín bez prenocovania (zvyčajne posledný deň pracovnej cesty) sa paušálna náhrada znižuje o 50 %, t. j. v prípade:

* Slovenska – 103 €
* Nórska – 138 €
* Islandu – 175 €
* Lichtenštajnska (Švajčiarska) – 174 €

V dňoch, kedy zahraničná pracovná cesta trvá menej ako 12 hodín bez prenocovania, sa paušálna náhrada neposkytne.

Ak si pracovná cesta vyžaduje cestovanie cez niekoľko krajín, na účely výpočtu cestovnej náhrady sa použije paušálna suma za konečné miesto určenia (kde sa bude vykonávať aktivita).

**Príklad 1:** Zamestnanec vyrazil na pracovnú cestu z Banskej Bystrice do Osla o 8:00 hod. Po dvoch prenocovaniach sa vrátil o 16:00 hod. **Keďže pracovná cesta v posledný deň trvala viac ako 12 hodín, cestovná náhrada sa poskytne v sume (275\*2) + 138 = 688 eur.**

**Príklad 2:** Zamestnanec vyrazil na pracovnú cestu z Banskej Bystrice do Osla o 8:00 hod. Po dvoch prenocovaniach sa vrátil o 10:00 hod. **Keďže pracovná cesta v posledný deň trvala menej ako 12 hodín, cestovná náhrada sa poskytne v sume (275\*2) = 550 eur.**

***b) Tuzemská pracovná cesta***

Pre tuzemské pracovné cesty sa uplatnia rovnaké paušálne náhrady a pravidlá ako pre zahraničné pracovné cesty, znížené o 60 %.

Pre tuzemské pracovné cesty v rámci SR sa za každý aj začatý deň bez prenocovania poskytne jednotná cestovná náhrada 9 eur.

**Príklad 1:** Zamestnanec vyrazil na pracovnú cestu z Banskej Bystrice do Košíc o 8:00 hod a vrátil sa o 16:00 hod toho istého dňa. **Cestovná náhrada sa poskytne vo výške 9 eur.**

**Príklad 2:** Zamestnanec vyrazil na pracovnú cestu z Banskej Bystrice do Košíc o 8:00 hod a vrátil sa o 16:00 hod. nasledujúceho dňa, t. j. prenocoval v Košiciach. **Cestovná náhrada sa poskytne v sume (205\*0,4) + 9 = 91 €.**

**Príklad 3:** Zamestnanec Nórskeho partnera vyrazil na tuzemskú pracovnú cestu z Bergenu do Osla o 8:00 hod a vrátil sa o 16:00 hod. nasledujúceho dňa, t. j. prenocoval v Osle. **Cestovná náhrada sa poskytne v sume (275\*0,4) + (138\*0,4) = 165 €.**

1. **Prepravné náklady**

Prepravné náklady na **zahraničné pracovné cesty** a tuzemské pracovné cesty v iných krajinách než na Slovensku sa vypočítajú v súlade s príslušnými právnymi predpismi krajiny **Prijímateľa**, resp. **Projektového partnera**.

Pre **tuzemské pracovné cesty na Slovensku** sú prepravné jednotkové náklady vypočítané ako 0,1 eura na km. Vzdialenosť z miesta začiatku na miesto konania aktivity a späť sa vypočíta použitím najrýchlejšej cesty podľa [www.maps.google.com](http://www.maps.google.com). Tolerancia je 25 km; v opačnom prípade môže byť požadované zdôvodnenie.

**Príklad:**

Miesto konania aktivity (cieľ pracovnej cesty) je v Banskej Bystrici, začiatok pracovnej cesty je v Košiciach. Do prehliadača na [www.maps.google.com](http://www.maps.google.com) sa zadá trasa Košice – Banská Bystrica – Košice, pričom z ponúknutých možností trasy sa zvolí najrýchlejšia (aktuálne 458 km). Cestovná náhrada sa vypočíta ako 458\*0,1, t. j. 45,80 €. Tolerancia 25 km slúži na započítanie prípadných obchádzok. Ak by vykazovaná dĺžka trasy presiahla 483 km, môže sa vyžadovať zdôvodnenie.

1. Táto suma v súčasnosti predstavuje 82 eur pre vnútroštátne cesty na Slovensku a bola vypočítaná na základe publikácie Základné ukazovatele pre dovolenkové a pracovné cesty v roku 2020, ktorú vydal Štatistický úrad SR. Podľa tejto publikácie boli priemerné výdavky na jednu noc približne 53 eur. K nim bolo pripočítané maximálne stravné podľa zákona č. 283/2002 Z. z. o cestovných náhradách v znení neskorších predpisov (cca 17,40 EUR) a 8 EUR na vreckové (max. 40 %, t. j. cca 5 EUR) a prípadné výdavky na miestnu dopravu a nevyhnutné vedľajšie výdavky (parkovanie a pod. - 3 EUR). [↑](#footnote-ref-1)